Çalakîya Mayanê Şemeyî hewteyê 949. de dewam kerd. Rixmê bira 'binpaykerdişê heqî' ya Mehkemeya Qanûnê Bingeyî (AYM) zî polîsan reyna warê çalakîya Mayanê Şemeyî Meydanê Galatasarayî girewt binê ablûqa. Mayanê Şemeyî û pawitoxanê heqanê merdiman reyde Wekîlê verênî yê HDPyî Musa Pîroglu û Oya Ersoy zî tewrê çalakîye bîyî.
Polîsan verê barîyeran dde girse ablûqa kerd, pê kelemçeyanê peyan xeylêk kesî destbend kerdî. Mîyanê destbendkerdeyan de Hemsereka Pêroyî ya ÎHDyî Erene Keskîn û Hemsereka ÎHDyî ya Îstanbulî Gulserene Yolerî zî est ê.
Polîsan rojnamegerî zî warî ra dûrî vistî.
